Статус павятовага горада Лепелю быў нададзены 5 красавіка 1805 г. Да гэтага ён не меў якіх-небудзь геральдычных сімвалаў, хутчэй за ўсё таму, што быў у прыватным уладанні і ўласнікі не імкнуліся займець іх. У рапарце ад 12 мая 1849 г., як сведчаць дакументы Расійскага дзяржаўнага гістарычнага архіва, гарадская дума паведамляла віцебскаму генерал-губернатару, што аніякіх звестак аб прысваенні герба г. Лепелю няма. Праект герба быў распрацаваны тагачасным завадатарам дваранства Віцебскай губерні. Пры разглядзе яго ў Санкт-Пецярбурзе паласатая частка поля шчыта была заменена на барвяную, а герб дапоўнены такой вядомай геральдычнай фігурай, як гарадская карона.